Kalv Arnesson

Kalv Arnesson varm født omkring 990 og døde omkring 1051. Han var en norsk vikinghøvding. 

Skalden Bjarne Gullbrarskald laget diktet Kálfsflokkr i 1050 eller 1051 som forteller om Kalv Arnessons liv. Det er den viktigste kilden til hans liv.Alison Finlay 2012: Bjarni gullbrárskáld Hallbjarnarson, Kálfsflokkr, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 877. <https://skaldic.org/m.php?p=text&i=1119> (accessed 30 October 2025)

 Familie 
Kalv var sønn av lendmann Arne Armodsson og Tora Torsteinsdatter. Han var bror av Finn Arnesson og Torberg Arnesson, og hadde også fire andre brødre.

Han var gift med Sigrid Toresdatter. Hun var datter av Tore fra Bjarkøy (i dagens Troms) og kom fra en av de mektigste ættene i Hålogaland. 

Kalv Arnesson bodde på gården Egge på Eggesåsen i Steinkjer. 

 Kalv som kriger 
Han var med kong Olav Haraldsson i slaget i Boknafjorden der Erling Skjalgsson ble drept omkring 1027.Kálfsflokkr innledes med en beskrivelse av Kalvs deltakelse i Olav den helliges kamp mot Erling Skjalgsson øst for Bokn. Arne Kvitruds oversettelse: Var du der da slaget krevde tap? Vennskap med Olav! Kjent var din dåd blant menn, Kalfr! Ved Bokns østre side! Brant sterkt i blodet! Skip nord for Utstein! Tydelig prøvelse for herskeren! Forræderen var fra Lade! La landet under Egða! Jeg hørte at deres hær var større! Se Arne Kvitrud: Gåten Erling Skjalgsson - En kildekritisk undersøkelse, Stavanger, 2025 - hhttps://kvitrud.no/2025%20G%C3%A5ten%20Erling%20Skjalgsson.pdf.  

Kalv var først blant støttespillerne til kong Olav Haraldsson, men etter at Olav ble avsatt i 1028, sluttet Kalv seg til den danske kongen Knud den store. Kalv spilte en viktig rolle som leder i den siste fasen av motstanden mot Olav Haraldsson, frem til kongens fall i slaget på Stiklestad i 1030. Sagaene oppgir Kalv som en av Olavs drapsmenn. Noe senere var Kalv blant dem som gjorde mest for at Olavs sønn, Magnus den gode, skulle bli norsk konge.Krag, Claus: Kalv Arnesson i Store norske leksikon på snl.no. Hentet 30. oktober 2025 fra https://snl.no/Kalv_Arnesson

Kalv skal sammen med Tore Hund og Hårek fra Tjøtta ha ledet bondehæren i slaget på Stiklestad. Ifølge sagaene skal Kalv også ha gitt kongen ett av hans tre banesår. Skalden Bjarne sier derimot ikke annet enn at han «kjempet modig inntil kongen var falt», og Sigvat skald navngir i et av sine kvad Tore Hund som kongens banemann. I Olav den helliges helgenvita, slik det foreligger i Gammelnorsk Homiliebok, er det Kalv Arnesson som navngis som helgenkongens hovedmotstander. I den nye versjonen som erkebiskop Øystein Erlendsson lot utarbeide omkring 1170, er Kalvs navn tatt ut og erstattet med Knud den store. Det har åpenbart sammenheng med det politiske motsetningsforholdet mellom det norske og det danske kongedømmet i 1160-årene, og endrer ikke det forræderbildet av Kalv som dominerer i den kirkelige tradisjonen. I lys av dette er det for så vidt bemerkelsesverdig at sagaene stort sett klarer å tegne et nøkternt historisk bilde av ham.Krag, Claus: Kalv Arnesson i Store norske leksikon på snl.no. Hentet 30. oktober 2025 fra https://snl.no/Kalv_Arnesson

Kalv dro utenlands (til Irland og Hebridene) og var der i mange år. Etter 1050 lot kong Harald Hardråde ham få komme hjem, men forsoningen var knapt ærlig ment fra kongens side. Han sendte i alle fall Kalv i døden under militære operasjoner i Danmark kort tid etterpå, på en måte som Kalvs bror Finn Arnesson oppfattet som svikefull og som førte til Finns brudd med kongen.Krag, Claus: Kalv Arnesson i Store norske leksikon på snl.no. Hentet 30. oktober 2025 fra https://snl.no/Kalv_Arnesson

 Referanser 

Eksterne lenker
 Heimskringla – Magnus den godes saga, blant annet om Kalv Arnesson

Kategori:Nordmenn fra vikingtiden